CDXX.  Privilegium pro monasterio Weissenauensi.   (Anno 1151, Jan. 13.)  [LANG,  Regesta,  I, 198.] CDXXI.  Abbatiae S. Salvatoris de Majella ecclesias et bona, quae late recenset, confirmat, jura tuetur, vindicat libertatem.   (Anno 1151, Jan. 24.) [  Bullarium Vaticanum,  I, 48, ex copia inserta in volumine Visitationis Joannis Baptistae Corradi notat. littera D., fol. 26; asservatur in archivio basilicae inter abbatiarum monumenta.]
Author: Eugenius III
Date:  [ supp. divino] [Guido]

EUGENIUS episcopus, servus servorum Dei, dilecto filio ALEXANDRO priori Eremi Magellanae, ejusque fratribus tam praesentibus quam futuris, eremiticam vitam professis, in perpetuum.

Justis religiosorum desideriis dignum est facilem praebere consensum, ut fidelis devotio celerem sortiatur effectum. Eapropter, dilecte in Domino fili Alexander prior, tuis justis postulationibus benignum impertimur assensum, et praedecessoris nostri felicis memoriae Paschalis papae vestigiis inhaerentes, ecclesiam Sancti Salvatoris, in qua mancipati estis obsequio, sub beati Petri et nostra protectione suscipimus, et praesentis scripti privilegio communimus; statuentes ut vestrae habitationis eremus, ab omnium hominum jure ac potestate libera perseveret, et vos ad Domini famulatum omni tranquillitate fruamini. Praeterea quascunque possessiones, quaecunque bona eadem ecclesia in praesentiarum juste et canonice possidet, aut in futurum concessione pontificum, largitione regum, vel principum, oblatione fidelium, seu aliis justis modis, Deo propitio, poterit adipisci, firma tibi tuisque successoribus et illibata permaneant. In quibus haec propriis duximus exprimenda vocabulis: Ecclesiam Sancti Salvatoris de Angre Castellar cum subjacenti Podio Cefaliae; ecclesiam S. Martini cum cellis suis; ecclesiam S. Pancratii; aram Pinni cum subjacenti Podio Famecchiani, et cellis suis; ecclesiam Sanctae Mariae de Lavella cum cellis suis; ecclesiam Sancti Angeli, et Sancti Petri de Castro Laroma; ecclesiam Sancti Clementis cum cellis suis; ecclesiam Sancti Blasii; ecclesiam Sanctae Agathae, ecclesiam Sancti Procopii; ecclesiam Sancti Nicolai; ecclesiam Sanctae Helenae de Castro Sancti Angeli in Trifinio, et ibidem villanos, ac possessiones terrarum et vinearum; item apud Faram villanos, molendina, et possessiones terrarum et vinearum, et ecclesiam Sanctae Cantianae; apud Vacrum, monasterium Sanctae Agathae et ecclesiam Sancti Nicolai cum terris, vineis et possessionibus suis; apud Preturium ecclesiam S. Candidae, ecclesiam S. Nicolai, villanos, molendina; possessiones terrarum ac vinearum; apud Castellionem ecclesiam S. Justae, et S. Agnetis cum villanis, terris, et vineis; apud Buclanicum ecclesiam S. Mariae de Mirabello, ecclesiam S. Mariae de Bassano, et ecclesiam Sancti Jacobi et S. Blasii, villanos, molendina et possessiones terrarum et vinearum; apud Sanctum Vitum, monasterium S. Angeli cum cellis suis, villanis, molendinis, terris et vineis; apud Pollutrum, monasterium Sancti Barbati cum cellis, villanis, terris et vineis; apud Gipsum de Domo, ecclesiam Sanctae Mariae cum villanis, terris et vineis; et ecclesiam S. Mariae de Calderar cum cellis suis; apud montem Moriscum ecclesiam Sanctae Helenae; apud Gipsum, ecclesiam Sancti Juliani; apud Casulem, villam quae vocatur Colle Milonis, cum pertinentiis suis; unum hospitale in Palazzano; apud Septem aliud hospitale, et ecclesiam S. Pastoris ; apud Lanzanum unum hospitale; apud Roccam Morice ecclesiam Sanctae Mariae et ecclesiam Sancti Nicolai; apud Ursoniam ecclesiam S. Martini; apud Ilicem ecclesiam Sancti Angeli cum cellis suis, villanis, terris, et vineis; apud ripam Corvaris, ecclesiam Sancti Victorini cum terris et vineis. Decernimus ergo ut nulli omnino hominum liceat praefatum locum temere perturbare, aut ejus possessiones auferre, seu ablatas retinere, minuere, vel aliquibus fatigare, sed omnia integra conserventur eorum, pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate et dioecesanorum episcoporum canonica justitia. Ad indicium autem hujus perceptae a Romana Ecclesia libertatis, aureum unum nobis nostrisque successoribus annis singulis persolvetis. Si qua igitur in futurum ecclesiastica saecularisve persona, hanc nostrae constitutionis paginam sciens, contra cam temere venire tentaverit, secundo tertiove commonita, nisi praesumptionem suam satisfactione congrua emendaverit, potestatis honorisque sui dignitate careat reamque se divino judicio existere de perpetrata iniquitate cognoscat, et a sacratissimo corpore ac sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem eremo jura servantibus, sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen. Ego Eugenius Catholicae Ecclesiae episcopus subscripsi. Ego Conradus Sabinensis episcopus ss. Ego Gregorius presbyt. card. tit. S. Calixti ss. Ego Ubaldus presbyt. card. tit. S. Praxedis ss. Ego Nicolaus presbyt. card. tit. S. Cyriaci ss. Ego Manfredus presbyt. card. tit. S. Sabinae ss. Ego Aribertus presbyt. card. tit. S. Anastasiae ss. Ego Julius presbyt. card. tit. S. Marcelli ss. Ego presbyt. card. tit. S. Pastoris ss. Ego Bernardus presbyt. card. tit. S. Clementis ss. Ego Jordanus presbyt. card. S. Adriani ss. Ego diaconus card. S. Angeli ss. Ego Astaldus diaconus card. S. Eustachii ss. Ego Guido diaconus card. Sanctae Mariae in Porticu ss. Ego Hyacinthus diaconus card. tit. S. Cosmae ss. Datum Ferentini per manum Bosonis sanctae Romanae Ecclesiae scriptoris, IX Kal. Februarii, indict. XIV, Incarnationis Dominicae anno 1150, pontificatus domni Eugenii III anno sexto.

Notes: ( leg. Pinnae) ( sup. vexationibus) (Gregorius) ( leg. S. Mariae in Cosmedin)